Source: https://www.riigiteataja.ee/akt/13166856?leiaKehtiv
Timestamp: 2019-08-18 09:14:16+00:00
Document Index: 3424469

Matched Legal Cases: ['§ 22', '§ 36', '§ 3', '§ 2', '§ 5', '§ 10', '§ 13', '§ 10', '§ 6', '§ 7', '§ 3', '§ 10', '§ 11', '§ 12', '§ 13', '§ 14', '§ 15']

Reklaami paigaldamise kord ja reklaamimaks – Riigi Teataja
KO 2009, 66, 944
Vastu võetud 27.03.2009 nr 8
Määrus kehtestatakse kohaliku omavalitsuse korralduse seaduse § 22 lõike 1 punkti 2 ja § 36 lõike 1, maksukorralduse seaduse § 3 lõike 3, kohalike maksude seaduse § 2 lõike 1, § 5 punkti 5 ja § 10 ning reklaamiseaduse § 13 lõike 1 ja lõike 2 alusel.
(1) Käesolev määrus reguleerib välireklaami (edaspidi reklaam) paigaldamist ja kehtestab reklaami mahavõtmise ja maksustamise tingimused Valga linna haldusterritooriumil
(2) Määrusega kehtestatakse Valga linna haldusterritooriumil reklaamimaks.
(3) Mõisteid kasutatakse järgmises tähenduses:
3) reklaamimaks - Valga linna avalik-õiguslike ülesannete täitmiseks vajaliku tulu saamise ja linnapildi kujundamise eesmärgil maksumaksja poolt käesolevas määruses sätestatud korras, suuruses ja tähtaegadel ilma otsese vastutasuta tasumisele kuuluv kohalik maks.
(1) Reklaamikandja ja reklaami kujundus peab sobima linnaruumi ilmega arvestades konkreetse tänava, väljaku või hooneansambli eripära.
(2) Reklaam hoonel peab sobima värvilt ja proportsioonilt antud hoonega.
(3) Kõnniteedele ei paigaldata reklaami kui vabaks jääva kõnnitee laius on vähem kui 0,9 meetrit.
(4) Teele ja tänavale kavandatav reklaam peab tagama liikluse ohutuse ja võimaldama tänava korrashoidu ning see ei tohi domineerida liikluskorraldusvahendite üle. Teele või tänavale võib paigaldada reklaami (liiklusvälise teabevahendi), mis:
(5) Paigaldusloa taotlemist ei nõuta käesoleva määruse § 10 punktides 1-8 nimetatud maksuvaba reklaami paigaldamiseks.
(1) Reklaami paigaldamiseks esitab reklaami avalikustaja Valga Linnavalitsuse ehitusametile (edaspidi ehitusamet) vormikohase taotluse (lisa 1), millele lisatakse:
1) reklaami paigalduskoha territooriumi, hoone, rajatise või ühissõiduki omaniku või volitatud isiku kirjalik nõusolek;
3) territooriumile paigaldatava reklaami puhul asendiplaan, kus näidatakse paigaldatava reklaamobjekti asukoht ning selle ühendamine tehnovõrkudega;
4) Valga Linnavalitsuse linnahooldusameti kirjalik kooskõlastus liiklusvälise teabevahendi paigaldamise kohta teele või teekaitsevööndisse;
5) tehnovõrgu valdaja kirjalik nõusolek reklaami paigaldamiseks tehnovõrgu kaitsevööndisse;
6) Muinsuskaitseameti luba muinsuskaitsealale, selle kaitsevööndisse ja kinnismälestisele reklaami paigaldamiseks.
(2) Reklaami paigaldusloa taotluses näitab taotleja, kas ta soovib jagada maksuperioodi igakuisteks või kvartaalseteks intervallideks.
(3) Ehitusamet väljastab reklaami paigaldusloa hiljemalt 20 tööpäeva jooksul arvates nõuetekohaste lisadega esitatud avalduse registreerimisest. Puuduste korral esitatud dokumentides teatab ehitusamet sellest reklaami paigaldajale hiljemalt viie tööpäeva jooksul, määrates tähtaja puuduste kõrvaldamiseks.
(4) Paigaldusluba antakse tähtajaga kuni 3 (kolm) aastat. Paigaldusloa kehtivuse aeg märgitakse paigaldusloale.
Paigaldusloa andmisest keeldumise otsustab ehitusamet. Ehitusametil on õigus paigaldusloa andmisest keelduda, kui:
1) kavandatud reklaam ei vasta reklaamiseaduse nõuetele;
2) kavandatud reklaam ei sobi hoone arhitektuurse stiili ja värvilahendusega või on proportsionaalselt sobimatu hoone ja ümbritseva linnaruumiga või reklaamialune pind (hoone fassaad vms) on korrastamata;
3) reklaami avalikustamise taotleja on esitanud tegelikkusele mittevastavaid andmeid;
4) puuduvad nõutavad kooskõlastused;
5) reklaami avalikustamise taotleja omab varasemaid võlgasid reklaamimaksu osas või on eelnevalt rikkunud reklaami paigaldamise korda;
6) reklaami avalikustaja jätab tähtaegselt esitamata maksudeklaratsiooni;
Ehitusametil on õigus paigaldusluba kehtetuks tunnistada, kui paigaldusloa taotleja
§ 6. Kuulutuste paigaldamine
(1) Kuulutused paigaldatakse ainult selleks ettenähtud kuulutuste stendidele, alustele või pindadele.
(2) Kuulutuste paigaldamiseks ettenähtud asukohad kinnitab Valga Linnavalitsus.
(3) Kuulutuste paigaldaja on kohustatud ühe tööpäeva jooksul pärast ürituse lõppu kuulutused kõrvaldama.
Reklaami avalikustaja õigused ja kohustused
§ 7. Reklaami avalikustaja õigused
1) igal ajal loobuda reklaami eksponeerimisest, teatades sellest ehitusametile, kui reklaami eksponeerimise aeg jääb lühemaks kui paigaldusloal märgitud;
2) taotleda paigaldusloa pikendamist samale kohale, esitades vormikohase taotlus-maksudeklaratsiooni vähemalt 20 kalendripäeva enne paigaldusloa tähtaja lõppu.
1) paigaldama reklaami vastavuses esitatud dokumentide ja paigaldamist lubava dokumendiga;
2) tagama reklaami ja reklaamikandja korrektse väljanägemise. Lõhutud, määrdunud või muul viisil rikutud või ebakorrektse välimusega või lagunenud reklaam ja reklaamikandja tuleb koheselt korrastada või eemaldada.
3) reklaami muutmisel paigaldusloa tähtaja jooksul esitama ehitusametile kooskõlastamiseks uue reklaami kavandi;
4) informeerima ehitusametit paigaldusloas sätestatud tähtajast reklaami lühemal eksponeerimisel;
5) reklaami maha võtma paigaldusloa tähtaja möödumisele järgneval tööpäeval või taotlema 20 kalendripäeva enne tähtaja möödumist uue paigaldusloa käesoleva määruse § 3 sätestatud korras;
7) hüvitama ebakvaliteetselt paigaldatud reklaami tagajärjel (puruneb, kukub alla jms.) isikutele ja nende varale põhjustatud kahjud.
(1) Maksuobjektiks on Valga linna haldusterritooriumile füüsilistest ja juriidilistest isikutest reklaami avalikustajate poolt paigaldatud reklaam ning Valga linna ühissõidukitele (linnaliinibussidele ning Valga Linnavalitsuselt taksoveoloa saanud ettevõtjatele Valga linna territooriumil taksoveoteenust osutatavatele taksodele) paigaldatud reklaam.
§ 10. Maksustatav reklaam
Igasugune Valga linna haldusterritooriumil paigaldatud reklaam kuulub maksustamisele, välja arvatud:
2) erakondade, valimisliitude ja üksikkandidaatide valimiskampaania kuulutused ning reklaam;
6) liiklusmärgi 636 Eesti Standardi EVS 613-2001 «Liiklusmärgid ja nende kasutamine» kohaselt paigaldatud teave;
§ 11. Maksuperiood ja maksumäär
(3) Maksumäära arvestuse aluseks on reklaamipinna 1 m2 kuumaksumus.
(5) Maksumäär reklaamipinna 1 m2 eest on 50 krooni kuus välja arvatud käesoleva paragrahvi lõigetes 6-8 sätestatud juhtudel.
(6) Maksumäär reklaamipinna 1 m2 eest Vabaduse ja Kesk tänaval ning nende ääres – 75 krooni kuus.
(7) Maksumäär reklaamipinna 1 m2 eest Aia, Kungla, J. Kuperjanovi, Pikk, Puiestee, Raja, Sepa, Tartu, Viljandi ja Võru tänaval ning Jaama ja Pärna puiesteel – 60 krooni kuus.
(8) Ühissõiduki välispinnale paigaldatud reklaami maksumäär on 200 krooni kuus.
(9) Alkohoolsete jookide reklaamimisel rakendatakse kahekordset maksumäära.
§ 12. Maksu arvutamine ja tasumine
(1) Maksumaksja arvutab maksudeklaratsiooni alusel tasumisele kuuluva maksusumma ja esitab ehitusametile maksudeklaratsiooni. Valga Linnavalitsuse rahandusamet väljastab deklaratsiooni alusel arve, mis kuulub tasumisele arvel märgitud tähtpäevaks. Tasumisele kuuluv maksusumma ümardatakse täiskroonideks (alla 50-sendist summat ei arvestata, 50 senti ja üle selle ümardatakse täiskrooniks).
(2) Maksumaksja teeb valiku, kas jagab maksuperioodi igakuisteks või kvartaalseteks intervallideks. Vastavalt tehtud valikule esitab maksumaksja maksudeklaratsiooni igakuiselt või kvartaalselt, so kolme kuu kohta korraga. Iga järgneva intervalli kohta esitatakse maksudeklaratsioon intervalli esimeseks tööpäevaks. Maksusumma esimese intervalli eest ja viimase intervalli eest arvestatakse vastavalt tegelikule päevade arvule.
(3) Maksudeklaratsiooni esitamata jätmisel määrab tasumisele kuuluva maksusumma maksuhaldur vastavalt maksukorralduse seadusele. Kui käesoleva paragrahvi lõikes 2 nimetatud intervalli ei ole võimalik määrata, siis eeldatakse, et maksuperioodiks on 3 kuud.
(4) Enammakstud maksusumma tagastamine toimub maksukorralduse seaduses sätestatud alustel ja korras.
§ 13. Maksusoodustused
(3) Maksusoodustuse andmise ning selle suuruse, samuti maksusoodustuse andmisest keeldumise otsustab Valga Linnavalitsus.
(5) Maksusoodustuse saamiseks esitab isik ehitusametile taotluse, kuhu on märgitud järgmised andmed:
1) taotleja ees- ja perekonnanimi või ärinimi, isiku- või registrikood, aadress, sidevahendite numbrid;
2) käesoleva paragrahvi lõikes 1 nimetatud objekti nimi ja aadress, objekti ehitamiseks antud toetuse suurus (lisada vastav tõend);
3) paigaldatava reklaami kavand koos mõõtude ja värvilahendusega.
(6) Valga Linnavalitsuse õigusakti eelnõu maksusoodustuse andmise või sellest keeldumise kohta valmistab ette ehitusamet.
§ 14. Maksudeklaratsioon
(1) Maksumaksja on kohustatud esitama ehitusametile nõuetekohase maksudeklaratsiooni (Lisa 2) hiljemalt reklaami paigaldamisele järgneval esimesel tööpäeval.
§ 15. Reklaamimaksu kogumine
(1) Reklaamimaksu maksuhalduriks on Valga Linnavalitsus.
(2) Reklaamimaksu kogumist korraldab Valga Linnavalitsus ehitusameti kaudu.
(3) Maksuhalduril on kõik maksukorralduse seaduses maksuhaldurile antud õigused ja kohustused, välja arvatud need õigused ja kohustused, mis on ainuomased riiklike maksude maksuhaldurile.
(4) Valga Linnavalitsuse ehitusameti linnadisainer on volitatud rakendama reklaamimaksu kogumisel maksukorralduse seaduses sätestatud maksuhalduri õigusi ja kohustusi.
(3) Omavoliliselt paigaldatud reklaam või reklaam, mille paigaldamise luba ei ole pikendatud, kuulub mahavõtmisele reklaami avalikustaja kulul. Reklaami mahavõtmiseks teeb maksuhalduri volitusi omav ametnik reklaami avalikustanud isikule ettekirjutuse, milles on näidatud ettekirjutuse täitmise tähtaeg.
(4) Ettekirjutuse täitmata jätmisel või mittenõuetekohasel täitmisel korraldab reklaami mahavõtmise ehitusamet reklaami avalikustaja kulul.
(5) Kui reklaami avalikustaja ei ole teada, tehakse ettekirjutus hoone, rajatise, reklaamikandja või territooriumi omanikule, millele reklaam on paigaldatud.
Kontrolli reklaami paigaldamise ja reklaamimaksu laekumise üle teostab ehitusamet.
(2) Enne käesoleva määruse jõustumist sõlmitud reklaami paigaldamise lepingutes arvestatud tasumäärad kehtivad kuni lepingute lõppemiseni.
(3) Kinnitada välireklaami paigaldusloa vorm vastavalt lisale 1.
(4) Kinnitada välireklaami paigaldamise reklaamimaksu deklaratsiooni vorm vastavalt lisale 2.
(5) Tunnistada kehtetuks Valga Linnavolikogu 26. jaanuari 2001. a määrus nr 3 «Reklaamieeskirja kehtestamine».
(6) Tunnistada kehtetuks Valga Linnavolikogu 26. jaanuari 2001. a määrus nr 4 «Reklaami- ja kuulutusemaksu kehtestamine».
(7) Määrus jõustub 06.aprillil 2009.
Volikogu esimees Feliks RÕIVASSEPP
Valga Linnavolikogu 27.03.2009 määrusele nr 8
VALGA LINNAVALITSUSE EHITUSAMET
VÄLIREKLAAMI PAIGALDUSLOA TAOTLUS
Reklaami avalikustaja
Soovitav paigaldusloa tähtaeg:
Paigaldusluba väljastatakse tähtajaga kuni kolm aastat.
Paigaldatava reklaami asukoht
(ühissõidukitel reg. nr)
Reklaami kirjeldus või tekst reklaamil
Maksumäär 1 m² kohta
Maksuperioodi soovin jagada a) kvartaalseteks
makseteks
b) igakuisteks makseteks
Taotlusele lisan:
Reklaamikavand koos mõõtude ja värvilahendusega
Mõõtkavas joonis reklaami paigutusest ehitise fassaadile või ühissõidukile
Mõõtkavas asendiplaan
Fotod , muud materjalid;
Vajalikud kooskõlastused
Kinnitan, et olen tutvunud Valga Linnavolikogu määrusega «Reklaami paigaldamise kord ja reklaamimaks».
REKLAAMIMAKSU DEKLARATSIOON nr _____
Ärinimi või ees- ja perekonnanimi _____________________________________________________
Registri- või isikukood _______________________________________________________________
Aadress __________________________________________________________________________
Tel/faks: ________________________________ e-post _______________________________________
alguskuupäev __________________lõppkuupäev________________ päevade arv ________
Reklaami lühikirjeldus (kaubamärk, kaup või teenus jne)
Maksumäär 1m2 kohta kuus
Kokku maksusumma:
3. Tasumise tähtaeg(ajad) ja summa(d)
Reklaamimaks tasutakse Valga Linnavalitsuse pangakontole 10202000577004 SEB Pank AS.
Käesolevas minu poolt koostatud maksudeklaratsioonis esitatud andmed on mulle teadaolevalt õiged, mida kinnitan oma allkirjaga
______________________________________________ «_____» ______________ 200__a.
Laekunud maksuhaldurile «_____» ____________ 200__a.